30. ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 31/31 Ιουλ. 1981 (ΦΕΚ Α΄ 205) Περί αυξήσεως των υπό του Ο.Γ.Α. καταβαλλομένων συντάξεων και άλλων τινών συναφών διατάξεων Έχοντας υπόψη: Το άρθρ. 44 παρ. Ι του Συντάγματος. 2.Την άμεσον, εξαιρετικήν και εκ των πραγμάτων, προκύψασαν απρόβλεπτον ανάγκην της αυξήσεως κατά ποσοστόν 50%, από 1ης Αυγ. 1981, των συντάξεων των καταβαλλομένων υπό του Ο.Γ.Α. ως και της καταβολής χωριστής συντάξεως εις την έγγαμον αγρότισσαν, ως αύτη εκτίθεται εις την από 31 Ιουλ. 1981 εισηγητικήν έκθεσιν, αποφασίζομεν: Άρθρ.1.-Από 1ης Αυγ. 1981 αι καταβαλλόμεναι υπό του Οργανισμού Γεωργικών Ασφαλίσεων (Ο.Γ.Α.) μηνιαίαι βασικαί συντάξεις αυξάνονται κατά ποσοστόν 50%. Άρθρ.2.-Αι σύζυγοι συνταξιούχων του Ο.Γ.Α., εφ’ όσον πληρούν τας προϋποθέσεις του άρθρ. 4 του Νόμ. 4169/1961 «περί Γεωργικών Κοινωνικών Ασφαλίσεων» ως εκάστοτε ισχύουν, δικαιούνται συντάξεως εκ δραχ. 1500 μηνιαίως. Από της, κατά τα ανωτέρω, συνταξιοδοτήσεως της συζύγου, το ποσόν της συντάξεως του συζύγου ανακαθορίζεται εις το υπό της παρ. 3 του άρθρ. 5 του ως άνω νόμου οριζόμενον ύψος. Άρθρ.3.-1.Δια την εφαρμογήν των διατάξεων του προηγουμένου άρθρου αι σύζυγοι των συνταξιούχων του Ο.Γ.Α. συμπληρώσασαι ή συμπληρούσαι, εντός του έτους 1981, το 65ον έτος της ηλικίας των θεωρούνται αυτοδικαίως άνευ εκδόσεως πράξεως περί απονομής συντάξεως, συνταξιούχοι από 1ης Αυγ. 1981. 2.Δι’ αποφάσεως του Υπουργού Κοινωνικών Υπηρεσιών, εκδιδομένης μετά γνώμην του Διοικητικού Συμβουλίου του Ο.Γ.Α., δύναται να ορίζηται διενέργεια ελέγχου της συνδρομής των προϋποθέσεων προς συνέχισιν της συνταξιοδοτήσεως των περί ων η προηγουμένη παράγραφος συνταξιούχων, τα προς τούτο υποβλητέα δικαιολογητικά, τα αρμόδια προς έλεγχον όργανα, η εν γένει διαδικασία δια την διενέργειαν του ελέγχου τούτου, ως και πάσα άλλη αναγκαία λεπτομέρεια. Ποσά συντάξεων καταβληθέντα ή καταβληθησόμενα εντός έτους από της ισχύος της κατά τ’ ανωτέρω εκδοθησομένης αποφάσεως, εις τυχόν μη πληρούσας τας προϋποθέσεις συνταξιοδοτήσεως, δεν αναζητούνται. Άρθρ.4.-1.Εις περίπτωσιν καθ’ ην ο σύζυγος τύχη συντάξεως εκ του Ο.Γ.Α. το ποσόν της συντάξεως της συζύγου, το χορηγηθέν κατά την παρ. 2 του άρθρ. 5 του Νόμ. 4169/1961, ανακαθορίζεται εις το υπό του άρθρ. 2 της παρούσης οριζόμενον ύψος. 2.Όπου εις την διέπουσαν τον ΟΓ.Α. νομοθεσίαν αναφέρεται ως βάσις δια τον υπολογισμόν συντάξεως ή ετέρας παροχής το κατώτατον ποσόν συντάξεως λόγω γήρατος, λαμβάνεται υπ’ όψιν το εκάστοτε προβλεπόμενον υπό της παρ. 3 του άρθρ. 5 του Νόμ. 4169/1961. 3.Έγγαμοι γυναίκες, συνταξιοδοτούμεναι, συμφώνως προς τας διατάξεις της παρ. 7 του άρθρ. 4 του Νόμ. 4169/1961, ως ισχύουν, δικαιούνται του υπό της παρ. 3 του άρθρ. 5 του Νόμου τούτου οριζομένου εκάστοτε ποσού συντάξεως. Άρθρ.5.-Προς κάλυψιν των δαπανών εκ της κατά το άρθρ. 1 του παρόντος αναπροσαρμογής των ποσών των υπό του Ο.Γ.Α. καταβαλλομένων συντάξεων επιχορηγείται ο Οργανισμός ούτος εκ του κρα-τικού Προϋπολογισμού μέχρι ποσού δραχ. 11.000.000.000), υπολογιζομένου επί ετησίας βάσεως. Άρθρ.6.-Πάσα διάταξις αντικειμένη κατά τ το περιεχόμενον αυτής προς τας προηγουμένας διατάξεις, καταργείται. Άρθρ.7.-Η ισχύς της παρούσης, ήτις κυρωθήσεται νομοθετικώς κατά το άρθρ. 44 παρ. Ι του Συντάγματος, άρχεται από της δημοσιεύσεώς της δια της Εφημερίδος της Κυβερνήσεως, πλην αν άλλως ορίζεται εν αυτή. 